טים הילי (שחקן)

טימותי מלקולם הילי (באנגלית: Timothy Malcolm Healy; נולד ב-29 בינואר 1952) הוא שחקן אנגלי. הוא מוכר בעיקר מתפקידו בדמות דניס פטרסון בסדרת הטלוויזיה "Auf Wiedersehen, Pet", לזלי בסדרת הדרמה הקומית "בנידורם" וגסטריק בסיטקום "עדיין פתוחים ברציפות".

ביוגרפיה
הילי נולד בבנוול שבניוקאסל. הוא בנם טימותי מלקולם הילי האב וסיידי (לבית וילסון). בתחילה היה טים הילי רתך במפעל, וגם שירת בגדוד של הרגימנט המוצנח בצבא הבריטי. ב-1973 ענה לפרסומת של בית ספר לאומנות "Northern Arts School", קיבל מענק לימודים ועבר לעסוק במשחק. הוא היה חבר בלהקת התיאטרון "Live Theatre Company" בטיינסייד, ושיחק בהפקות דרמה בסיבובי הופעות עם הלהקה.

ב-1982 הופיע הילי בסרט "A Captain's Tale" שמתאר את הניצחון של מועדון הכדורגל וסט אוקלנד בגביע סר תומאס ליפטון. ב-1983 זכה הילי להכרת הציבור בתפקידו בסדרה הקומית "Auf Wiedersehen, Pet" אודות בנאים בריטים שעובדים בגרמניה באמצע שנות השמונים של המאה העשרים. בסדרת הטלוויזיה לילדים "Tickle on the Tum" של ITV גילם ברני בודג'ר והפך לחביבם של הצופים הצעירים.

בתחילת שנות התשעים של המאה העשרים הופיע הילי בסדרה "Boys from the Bush" של ה-BBC, ושיחק בתפקיד עובד הזבל בסדרה "Common as Muck". ב-2001 הופיע הילי בסיטקום "Breeze Block" בדמות ראש משפחה מוזרה. הילי תלה תקוות גדולות בסדרה זו אבל היא שודרה רק בערוץ הדיגיטלי BBC Choice, ולא בערוצים הרגילים BBC One או BBC Two. בסדרה הקומית "Phoenix Nights" גילם הילי דמות של מוזיקאי של מוזיקה עממית. בתיאטרון גילם הילי את ג'קי אליוט במחזמר "בילי אליוט" בווסט אנד.

בשנת 2000 הופיע הילי בסרט "Purely Belter" בתפקיד אביו המתעלל של נער עבריין. ב-2006 שיחק באופרת הסבון "קורוניישן סטריט" בדמות פול ג'ונס, אביו של הברמן שון טולי. עוד קודם ב-1976 השתתף בתוכנית בתפקיד מנחה בינגו. ב-2003 שיחק הילי בתפקיד המפקח קולין דאגן בפרק בסדרת הדרמה "Murder in Mind" של ה-BBC. ב-2009 גילם הילי את המאבטח, דייב מילר, בסדרת בית הספר "דרך ווטרלו" והיה מושא אהבתה של סטף היידוק, בגילומה של מי שהייתה אשתו דניז ולץ'. ב-2013 שיחק הילי בתפקיד אריק בסיטקום "הספא" של רשת Sky Living במשך עונה אחת.

הילי כיכב בעונה השלישית של הסדרה הקומית של ITV "בנידורם" בתפקיד דמות של קרוס דרסר בשם לזלי. בעונה הרביעית קיבל תפקיד קבוע בסדרה בדמות בשם לז שיש לו בן בשם ליאם.

הילי השתתף בתוכניתם של ויק ריבס ובוב מורטימר "קטריק". בנובמבר 2013 השתתף בתפקיד קמע בעונה השנייה של הסיטקום "הברן" של ה-BBC.

החל מ-2014 מגלם הילי את גסטריק בסדרה הקומית "עדיין פתוחים ברציפות".

חיים אישיים
ב-1988 התחתן הילי עם השחקנית דניז ולץ'. השניים התגרשו ב-2012. בני הזוג הופיע יחד בפרק בסדרה "Lily Savage's Blankety Blank" בשנת 2001. לזוג נולדו שני בנים, הבכור מתיו הוא הסולן של להקת הרוק האלטרנטיבי "The 1975". בפברואר 2015 הכריז הילי אל נישואיו לבת זוגו ג'ואן אנדרטון. הילי הוא אוהד נלהב של מועדון הכדורגל ניוקאסל יונייטד.

פילמוגרפיה
 שנה שם שם באנגלית תפקיד הערות 1976 Play for Today פיל בפרק "The Happy Hunting Ground" 1976 Crown Court מתיו קול בפרק "Those in Peril" 1977 When the Boat Comes In ריילי בפרק "A Wreath with Our Names On" 1977 Here I Stand... גאי בפרק "The Testament of François Villon" 1977 אמרדייל Emmerdale סטיבן סדרת טלוויזיה (3 פרקים) 1983 The Rainbow Coloured Disco Dancer מר דאן סרט טלוויזיה 1984 Minder ג'ורג' בפרק "A Star Is Gorn" 1986 Educating Oz דניס פטרסון סרט טלוויזיה 1987 Super Gran ריף ראף בפרק "Supergran and the Heir Apparent" 1987 מרגל מושלם A Perfect Spy סיד למון מיני-סדרה 1984–1988 Tickle on the Tum ברני בודג'ר סדרת טלוויזיה (13 פרקים) 1989 Hard Cases טרוור ביילי סדרת טלוויזיה (2 פרקים) 1989 Boon מטי קינג בפרק "The Relief of Matty King" 1989 חדר מיון Casualty קן גרדינר בפרק "Victim of Circumstances" 1988–1990 A Kind of Living בריאן תומפסון סדרת טלוויזיה 1992 Screen Two דייב בפרק "Flea Bites" 1992 B & B דיק 1991–1992 Boys from the Bush רג' טומר סדרת טלוויזיה 1993 Comedy Playhouse סטן בפרק "Cut and Run" 1993 Stay Lucky מיק טוליבר בפרק "Gilding the Lily" 1993 המפצח Cracker מר לאנג בפרק "One Day a Lemming Will Fly" 1993 Crime Limited פקד בילוש ארתור פראוד בפרק "Hostage" 1994 The Detectives רוני גודול בפרק "Sparring Partners" 1994 Frank Stubbs סנדי בפרק "Mr. Chairman" 1994 בקצב הלב Heartbeat סדריק שאנקס בפרק "Turn of the Tide" 1994 Common As Muck פוקסי סדרת טלוויזיה (5 פרקים) 1995 הארי Harry רונלד קרסון סדרת טלוויזיה (פרק אחד) 1995 Trafford Tanzi אבא של טנזי סדרת טלוויזיה 1996 Soldier Soldier מר אוסבורן בפרק "River Deep" 1996 The Snow Queen's Revenge אריק דיבוב 1997 King Leek מלקולם קרומר סרט טלוויזיה 1997 The Prince of Hearts מר גריימס סרט טלוויזיה 1997 קורות טום ג'ונס The History of Tom Jones, a Foundling מר נייטינגייל האב מיני-סדרה 1998 Roger Roger טרי בפרק "The Day the Music Died" 1997–1998 הגרנד The Grand ג'ייקוב קולינס סדרת טלוויזיה 1998 Shadow Run דאלטרי 1999 Bostock's Cup ברטי מייסון סרט טלוויזיה 2000 Purely Belter מר מקרטן 1998–2000 Heartburn Hotel הארי ספרינגר 2000 A Dinner of Herbs מר מולקסטר מיני-סדרה 2001 Phoenix Nights מייק פידלר סדרת טלוויזיה (פרק אחד) 2001 The Lost World מקארדל סרט טלוויזיה 2002 Breeze Block ראלף בריז סדרת טלוויזיה 2002 The Jury אדי פנון מיני-סדרה 2002 עדות אילמת Silent Witness סמל בילוש פיליפ קרטר בפרק "Closed Ranks" 2003 Magic Grandad מג'יק סדרת טלוויזיה (3 פרקים) 2001–2003 Murder in Mind המפקח קולין דאגן סדרת טלוויזיה (2 פרקים) 2004 דיאל ופסקו Dalziel and Pascoe מייק פיטמן בפרק "Great Escapes" 2004 קטריק Catterick איאן סדרת טלוויזיה 2004 Monkey Trousers תפקידים שונים סדרת טלוויזיה 2004 School for Seduction דרק 1983–2004 Auf Wiedersehen, Pet דניס פטרסון סדרת טלוויזיה 2005 Dead Man Weds פול קינג סדרת טלוויזיה 2005 M.I.T.: Murder Investigation Team רייגן סדרת טלוויזיה (פרק אחד) 2005 The Last Detective הארווי טרופ בפרק "Three Steps to Hendon" 2006 קורוניישן סטריט Coronation Street בריאן טולי סדרת טלוויזיה 2006 The Slammer הלקאט מקסוואג' סדרת טלוויזיה (פרק אחד) 2007 Dream Team ג'ון ג'קסון / דייב בפרק "Educating Amy" 2008 המפקח ג'ורג' ג'נטלי Inspector George Gently ג'ים הרדימנט בפרק "Bomber's Moon" 2008 Faintheart ג'ף 2008 Albert's Speech אנדרו סרט קצר 2009 דרך ווטרלו Waterloo Road דייב 2011 United טומי סקינר 2011 Man in Fear סרג'נט בראון סרט קצר 2013 הברן Hebburn סטיוארט בפרק "Welcome Home" 2013 The Spa אריק סדרת טלוויזיה 2014 Q Pootle 5: Pootle All the Way! פלנט רוג'ר דיבוב 2014–2018 עדיין פתוח ברציפות Still Open All Hours 2009–2018 בנידורם Benidorm לזלי מרשל סדרת טלוויזיה

קישורים חיצוניים

הערות שוליים

קטגוריה:שחקני קולנוע וטלוויזיה אנגלים
קטגוריה:אנגלים שנולדו ב-1952